Riječki muzej informatike PEEK&POKE objavio je prije nekoliko dana kako će im na ljeto u posjetu stići suosnivač Applea, legendarni geek Steve Wozniak. Iako se još ne zna termin u kojem će 'Woz' doći, inženjera koji je izumio računala Apple I i Apple II sigurno će zanimati 1000 tehnoloških eksponata riječkog PEEK&POKE-a.

Riječki muzej informatike PEEK&POKE objavio je prije nekoliko dana kako će im na ljeto u posjetu stići suosnivač Applea, legendarni geek Steve Wozniak. Iako se još ne zna termin u kojem će ‘Woz’ doći, inženjera koji je izumio računala Apple I i Apple II sigurno će zanimati 1000 tehnoloških eksponata riječkog PEEK&POKE-a.

Kad su Pokeovci Jobsu i Wozniaku sredinom 2007. poslali poziv na otvorenje muzeja, nijedan nije mogao prisustovati, ali je Wozniak obećao da će doći čim bude mogao. Kako Pokeovci prenose na svojoj web stranici, to vrijeme je i došlo te sad čekaju da im Wozniak javi termin u kojem će doći u Rijeku.

Izumitelj Appleovih prvih računala

Steve Wozniak, poznat pod nadimkom Woz, sa Jobsom je osnovao Apple Computer 1977. te izumio računala Apple I i Apple II čime je značajno pomogao u razvoju računalne revolucije. Više o Wozniaku možete pročitati na Wikipediji te autobiografiji iWoz.

PEEK&POKE je prvi hrvatski “muzej” starih računala i informatičke opreme otvoren u Rijeci krajem 2007 na prostoru od 300 kvadratnih metara, s preko 1000 eksponata svjetske i hrvatske računalne povijesti. PEEK&POKE, ukoliko već niste, možete posjetiti u ulici Ivana Grohovca 2 u Rijeci od 11 do 17 sati – cijena ulaznice je samo 20 kuna!